**Notat:**

**De gode eksemplenes vei, mobilisering av kommunene. Oppfølging fra forrige møte i internasjonalt fylkesnettverk.**

|  |
| --- |
| Dato: juni 2018Fra: Arbeidsgruppe: gode modeller for å trekke kommunene med: Rannveig  Finsveen, Kari Mette Elden, Rune Bekkevold, Trond Myrland |
| Til: Internasjonalt fylkesnettverk – til diskusjon på møtet i Brussel 20.-21. juni.  |

# Bakgrunn

På møtet i Internasjonalt fylkesnettverk i Asker ble det satt ned en gruppe for å se nærmere på gode modeller for å trekke kommunene sterkere med i internasjonalt arbeid.

Det er viktig å ta inn over seg hvordan vi aktivt kan benytte de nettverk, den omstillingskraft vi ser i kommuner, regioner og næringsliv i Norge og at vi tar inn over oss og bidrar til å markedsføre de gode løsningene. Kommuner og regioner tar aktivt i bruk ny teknologi og arbeidsformer for å møte sentrale samfunnsutfordringer. Innsatsen fra kommuner og regioner er et viktig ledd i å nå klimamål, oppfylle målsettinger satt i EUs sirkulær økonomi eller som følge av og norske internasjonale forpliktelser.

Notatet bygger på rapporten som ble laget om fylkeskommunenes europeiske arbeid (UD/EØS senteret 2016), samt gir eksempler på hvordan regionene jobber mobiliserende. Dokumentet er tenkt som et levende dokument der vi supplerer med flere eksempler og metoder etter diskusjoner og innspill fra forumet.

Rapporten fra NIBR, EU-programmer: deltagelse og nytte for kommunesektoren, fra 2015 viser at 3 av 5 norske kommuner deltar i EU-programmer og at de største er de mest aktive. Deltagelsen fordeler seg noe ujevnt mellom de tre programområdene. Det var bare 27 kommuner og ni fylkeskommuner som deltok i EØS-finansieringsordningene. Deltagelsen i Interregprosjekter og Sektorprogrammene er langt større; henholdsvis 163 og 151 kommuner. Variasjonen mellom fylkene er stor.

# Fylkeskommunens rolle innen internasjonalt arbeid

Samfunnsutviklerrollen til fylkeskommunene har tre hoveddimensjoner ifølge NIBR-rapport 2015:17: gi strategisk retning til samfunnsutviklingen, mobilisere privat sektor, kulturliv og lokalsamfunn og samordne, koordinere offentlig innsats og virkemiddelbruk. Fylkeskommunenes rolle som samfunnsutvikler innebærer et ansvar for helhetlig utvikling på tvers av fagområder, i tett dialog og samarbeid med regionale partnerskap.

Den nye fylkeskommunen har en viktig rolle med tanke på mobilisering og samordning gjennom nettverk og partnerskap. Prop. 84 S (2016-17) Ny inndeling av regionalt folkevalgt nivå ble behandlet i Stortinget den 8. juni 2017. Stortinget ønsker å styrke fylkeskommunenes rolle i europeisk samarbeid. Det europeiske samarbeidet vil være et viktig element i samfunnsutviklerrollen til de nye fylkeskommunene.

Regjeringens strategi for samarbeidet med EU 2018–2021 viser en tydelig ambisjon om å videreføre mulighetene programsamarbeidet med EU gir. Fylkeskommunen og internasjonalt fylkesnettverks rolle innen internasjonalt arbeid ble også kommentert på møtet i Europapolitisk forum den 7. juni. Det ble påpekt at *det fylkene har en stort internasjonalt nettverk, de kjenner programmene, prosjektene og har et mobiliseringsansvar i forhold til egen region. Fylkeskommunene har en viktig rolle i forhold til gode modeller for å spre informasjon* om internasjonale muligheter. I*nternasjonalt fylkesnettverk bør brukes som et samarbeidsforum for bedre samarbeid mellom fylkeskommunene, UD/KMD inn mot EU*.

Spørsmål til diskusjon:

* Hvordan definerer vi i fylkene vår rolle?
* Hvordan følger vi opp bestillinga fra Europapolitisk forum?
* Hvordan bidrar vi til å synliggjøre de gode eksemplene?

# Gode modeller for mobilisering av kommunene

**Tverrsektorielt lokalt samarbeid i Hordaland**

Målsettingen er å utvikle lokalt tverrsektorielt partnerskap for ny kompetanse, utveksling av god praksis og nettverksbygging samt å danne grunnlag for videre prosjektsamarbeid i større EU- prosjekt.

EU Program: Erasmus+ Staff Mobility (fag- og yrkesfag). Tverrsektorielle gruppemobiliteter (fellesreise 4 dager) til regioner i Europa.

Målgruppe: vgs, næringsklynger, regionråd, fagseksjoner i HFK, ulike regionale kompetansesentre (helse og omsorg, blå sektor, næringsliv, kultur, omstilling/opplæring mm), bedrifter lokalpolitikere og NGO.

Modell: Internasjonal gruppe i HFK

* inviterer til informasjonsmøter og tilbud om å være med i Erasmus+ fellessøknad til SIU.
* Kobler deltakere fra næringsliv, kommuneadministrasjon, vgs-yrkesfag, NGO, kunnskapsmiljø mm. inn i samme gruppemobilitetsprosjekt
* Arrangerer workshop for prosjektutvikling, kobler mot nettverk
* koordinator for gruppen skriver en enkel søknad til HFK om felles reise til en region i Europa
* Internasjonal gruppe koordinerer dokumentasjonshåndtering og oppfølging

**Mobilisering gjennom kompetanseprogrammer i Østfold**

Bakgrunn:
Fylkestinget i ØFK har vedtatt at fylkeskommunen skal anse EU-programmene som regionale utviklingsmidler. ØFK har alltid vært gode på å bruke Interreg-programmene, men det har vært lite bruk av andre EU-programmer. På bakgrunn av dette, måtte det mobiliseres til økt bruk, og i første omgang fokuserte man på Kreativt Europa og Erasmus +. Men skal man få til flere prosjekter er den store utfordringen å få fagseksjonene involvert og interessert i dette arbeidet. Dette skyldes flere faktorer, men mye handler om kompleksitet i programmet og til dels manglende kompetanse hos fagpersonene. Derfor etablerte fylkeskommunen kompetansehevingsprogrammer rettet direkte mot fagseksjonene. Noe ble holdt lokalt, andre deler regionalt og internasjonalt. Fokuset var rettet primært mot Kreativt Europa og Erasmus +, men det ble også gitt opplæring i internasjonalt arbeid generelt samt EU / EØS.

Hvorfor ble det en suksesshistorie:
Deltagelse i EU-prosjekter anses av mange for å være merarbeid, komplisert og tidkrevende. Dette er til dels korrekt, men manglende kompetanse gjør det mindre attraktivt. Ved å etablere denne typen kompetansehevingsprogram rettet direkte mot fagseksjonene (og noen politikere), ønsket vi å bidra til økt kompetanse, både når det gjelder internasjonalt arbeid og de konkrete og relevante EU-programmene. Derfor lagde vi to separate programmer, ett for kultur med hovedfokus på kreativt Europa, og ett for opplæring og utdanning (med skolene) med hovedfokus på Erasmus +. På den måten ville fagpersonene få en bedre forståelse for de mulighetene som ligger i de forskjellige programmene og kompetanse på skriving av søknader, gjennomføring av prosjekter og rapportering.

For kultur førte dette til en markant økt interesse hos fagpersonene, samt et større internasjonalt nettverk. Programmet gikk over tre år, men allerede etter ett år, hadde kulturseksjonen blitt med i ett prosjekt innen Kreativt Europa og selv fått et prosjekt innen Erasmus +. Seksjonen hadde ikke hatt noen prosjekter innen de to programmene tidligere. I tillegg ser de nå mange muligheter for ekstern finansiering som de tidligere ikke var klar over.

Kompetansehevingsprogrammet for opplæring pågår fortsatt, men der også ser man en kraftig økning i interessen rundt Erasmus +, både internt i sentraladministrasjonen, men spesielt ute i skolene. I løpet av tiden programmet har pågått, har det vært en kraftig økning i søknader og innvilgede prosjekter innen Erasmus +. Samtlige deltagere har påpekt at denne typen kompetanseheving er veldig nyttig og interessen for deltagelse har vært formidabel. Det har vært en økning fra 2 godkjente prosjekter i 2017 til 10 godkjente prosjekter i 2018. I tillegg er det flere søknader som venter på behandling.

**Internasjonalt regionalt lagarbeid – noen eksempler**

**Lunchseminar «Muligheter i Europaseminar»**

17 kommuner i Trøndelag er i dag medlem av Trøndelags Europakontor (TE). Dette gir føringer og forventninger om at virksomhet og tiltak i regionene må tilpasses kommunenes behov innen internasjonalt arbeid. Siden 2010 har TE, fylkeskommunene i Trøndelag og Innovasjon Norge arrangert såkalte «Muligheter i Europaseminar» ambulerende og på forespørsel fra regioner/kommuner. Seminarene gir informasjon om de viktigste programmene for trønderske aktører (Interreg, H2020 og Erasmus), prosjekteksempel (kraften i de gode eksemplene) samt diskusjon omkring mulighetene i egen kommune/regionen.

Tilsvarende er også seminar om Kreativt Europa arrangert i samarbeid med Norsk kulturråd og Norsk filminstitutt.

**Internasjonalt forum Trøndelag** er et samarbeidsorgan mellom offentlige og private institusjoner og virksomheter som arbeider med å fremme internasjonalisering i Trøndelag. Forumet består av representanter for konsulkorpset, Trondheim kommune, Trøndelag fylkeskommune, Innovasjon Norge, Trøndelags Europakontor, NTNU, Nord universitet, NHO Trøndelag, KS og Næringsforeningen i Trondheimsregionen. Formålet er å arbeide for økt internasjonalisering i regionen og å bidra til å understøtte medlemmenes internasjonale aktiviteter. Trøndelag fylkeskommune har fra 01.01.18 sekretariatsansvaret.

Stavangerregionen har også tilsvarende forum.

**Samarbeid med KS regionalt:**

Godt samarbeid med KS regionalt er viktig for å bidra til å mobilisere kommunene. Samarbeidet regionalt mellom fk og KS i Trøndelag fungerer bra. KS er oppnevnt som representant i Styringskomiteen for Interreg Sverige-Norge, det er informert på strategikonferansen til KS om internasjonale muligheter og i fylkesstyrene de siste åra.

Fylkesstyrene i KS i Trøndelag vedtok følgende 25.10.2017: Fylkesstyrene i Nord- og Sør-Trøndelag gir følgende innspill til plan 2018 på området internasjonalt arbeid:

* KS ønsker å bidra til økt kompetanse innen EU/EØS spørsmål hos medlemmene i Trøndelag
* KS ønsker å bidra til at flere kommuner benytter seg av mulighetene som ligger i deltagelse i ulike EU/EØS programmer.
* KS ser behovet for en internasjonal strategi for Trøndelag og ønsker å bidra i prosessen.

**Internasjonalt kommunenettverk i Hordaland**

Mål: Etablering av strukturert internasjonalt kommunenettverk i 2018, koordinert av Hordaland fylkeskommune.

Framgangsmåte:

* Spørreundersøkelse i regi av Fylkesknettverket viser at kommunene ønsket at fylkeskommunen skal ta koordinatorrolle for å etablere internasjonale kommunenettverk
* Dialogmøte med kommunen (4 kommuner som svarte) om hvordan fylkeskommunen og kommunene bedre kan samarbeide for økt internasjonalt prosjektsamarbeid.
* Resultat: Internasjonalt kommunenettverk dannet. Enighet om at alle kommunene i Hordaland inviteres med, men starter med de som er interessert. Alle fra internasjonal gruppe (HFK) deltar på møtene. Nettverket ledes av seksjonsleder.
* Arbeidsplan for nettverket for 2018 er utarbeidet. Fokus på Erasmus +, Aktiv ungdom, EØS og Interreg. Stikkord: oppstartsmøte m/fokus på erfaring og praksis, forankring, eierskap, tverrfaglig samarbeid, gode eksempler. Hjemmelekse til workshop: identifisere lokale utfordringer hvor internasjonalisering kan gi en merverdi, workshop for å identifisere mulige prosjekt, workshop søknadsskriving, evaluering.

**Mobilisering gjennom prosjektpartnerskap i Hedmark**

Hedmark fylkeskommune deltar i og får mange forespørsler om deltakelse i EU/Interreg-prosjekter. En bevisst strategi har de siste årene vært å forespørre og trekke inn kommuner i regionen i de prosjektene fylkeskommunen selv deltar i. Prosjektene blir en strategisk samhandlingsarena mellom kommune og fylkeskommune, innenfor den tematikk prosjektet omhandler.
I prosjektet CORA (**COnnecting Remote Areas with digital infrastructure and services) forspurte fylkeskommunen relvante grensekommuner, og HFK er nå partner sammen med Kongsvinger, Grue og Eidsskog kommune. HFK har rollen som regional prosjektleder , og avlaser bl.a kommunene i prosjektadministarsjon (rapportering, aktiviteteskoordinering). De involverte kommunene har ikke bred erfaring med EU-prosjekter, og terskelen for deltakelse ville vært større uten fylkeskommunal støtte i ryggen.**

**Lærdommer:
En god modell, dvs et ”sampartnerskap” med fylkeskommune, som gjør det lettere for spesielt mindre kommuner eller kommuner med liten europeiske erfraing å delta.
Stor faglig utbytte. Det europeiske prosjektet blir også en arena for samhandlig og faglig samarbeid mellom kommune og fylkeskommune, som baserer seg på kompetansefellesskap og samarbeid.
 EU-prosjektet kan fungere godt som virkkemiddel i regional arenabygging.**

**Mobilisering til økt bruk av utdannings-programmene – eksempel fra Trøndelag.**

Trøndelagsfylkene har arbeidet systematisk for økt bruk av utdannings-programmene siden 2007 og den fleste videregående skolene deltar i dag i europeiske og/eller nordiske samarbeidsprosjekt i regi av Erasmus +, Nordplus, EØS e.l. Enkelte skoler har også samarbeid utenfor Europa.

Våren 2018 ble Nettverk for internasjonalisering for videregående skoler i Trøndelag etablert. Hensikten med nettverket er å bidra til nettverksbygging og dele informasjon og erfaringer innenfor internasjonaliseringsfeltet. Nettverket er sammensatt av kontaktpersoner fra alle de videregående skolene og rådgivere fra både Avdeling for utdanning og Avdeling for plan og næring og er en arena for informasjon, kompetanse og erfaringsutveksling mellom skolene. Nettverket bygger på erfaringer fra fagnettverk for internasjonalisering i Sør-Trøndelag (etablert i 2010) og faglige treffpunkt som har vært i Nord-Trøndelag.

Nord-Trøndelag fylkeskommune har siden 2006 hatt en betydelig satsing på internasjonalisering innenfor videregående opplæring, og det ble i 2009 etablert et formelt prosjektsamarbeid med 15 regionale partnere fra 12 europeiske land: «European Regions Enhancing Internationalization in Vocational Education and Training» (EREIVET) 2009-2016. Alle opplæringskontor og videregående skoler i NTFK var deltakere i dette samarbeidet. Sør-Trøndelag fylkeskommune har på samme måte hatt mange gode partnerskap i europeisk sammenheng, og til sammen er det et meget godt grunnlag i allerede etablerte partnerskap i Trøndelag fylkeskommune for å kunne videreutvikle utdanningssektoren i dialog med internasjonale samarbeidspartnere.

Trøndelag fylkeskommune har avtaler med tre ulike skoler) i utlandet om Vg2-tilbud for elever i vgs (Norfolk County og York College i England og Scandinavian School i Brussel. Elever som blir tatt inn på disse tilbudene gjennomfører hele Vg2 i utlandet.

**Mobilisering gjennom støtteordning for internasjonale prosjekter – eksempel fra Østfold FK**Fylkeskommunen har en støtteordning til prosjektutvikling og medfinansiering av prosjekt innen EU- og interregprogrammene. Medfinansiering av EU- og Interregprosjekter skal gjøre det enklere å få til internasjonalt samarbeid, og skal gjøre fylkeskommunens fagseksjoner og virksomheter samt Østfold-aktører bedre på å utnytte internasjonale støtteordninger. Prosjektene som mottar støtte forventes også å bidra oppfyllelse av fylkeskommunens mål for regional utvikling slik de er formulert i fylkesplanen, regionale planer og sektorplaner.

Støtteordningen har gitt fylkeskommunen grunnlag for å anbefale internasjonale prosjekter og orientere om relevante EU-programmer for bedrifter vi er i kontakt med gjennom nettverk eller enkeltvis. Bedrifter og andre aktører som benyttet ordningen, ble kjent med EU-systemets støtteordninger og fikk internasjonale kontakter. Minst en av aktørene som fikk midler fra støtteordningen nå involvert i flere Horisont 2020 prosjekter.

**Eksemplet Time kommune**

Det er imponerende hvordan Time kommune, med sine 19 000 innbyggere, arbeider internasjonalt med kobling til Stavanger-regionen, og Brusselkontoret. De hadde egen stand på Nordic Edge og presenterte sine løsninger på EUs store arrangement for regionene, i oktober 2017. Mange kommuner kan lære av hvordan Time har jobbet. Indre Fosen kommune har nå fulgt deres eksempel, etter påtrykk fra internasjonale prosjektpartneres som etterspør strategien og godt samarbeid med fk. De vedtok sin internasjonale strategi den 15. 05.18.

Lenke til internasjonal strategi og smartstrategi i Time kommune: <https://www.time.kommune.no/Handlers/fh.ashx?MId1=14633&FilId=9198>

<https://www.time.kommune.no/Handlers/fh.ashx?MId1=14441&FilId=9189>

**Nordiske program,**

hvilke regioner jobber godt her?